Graeci cum Troianis bellum gerebant. Magnum equum ligneum sub portis urbis Troiae nocte reliquerunt. Troiani equum ibi invenerunt. “Graeci equum Minervae dedicant,” dixerunt. “Si donum Graecorum ad templum deae ducemus, pacem habebimus et vitam bonae fortunae agemus.”

Sed Laocoön, sacerdos magnae virtutis sapientiaeque, audebat populum monere: “Sine ratione cogitatis, o Troiani! Si copiae in equo sunt, magno in periculo erimus. `Numquam debetis Graecis credere, nam Graeci semper sunt falsi.” Tum equum hasta tutudit. Ira Minervae magna erat; dea duos serpentes ex mari misit. O miser Laocoön! Te tuosque duos filios mali serpentes strangulaverunt! Troiani deam timebant; equum in urbem duxerunt. Ratio Laocoöntis Troianos nihil docuit.